projecte-aina/catalan_government_crawling huggingface dataset:
Francesc Cots (Barcelona) s'endú el màxim guardó de la Categoria Parc Natural; Josep Balcells (Igualada), el de Portals de Montserrat; i Carles Punyet (Barcelona) el primer de la Categoria Creativa
El barceloní José Manuel Puyo ha estat guardonat amb el 1er. premi de la Categoria General del XIV Concurs de Fotografia del Parc Natural de la Muntanya de Montserrat, dotat amb 600€, amb la fotografia que porta per títol "Sol de sortida des de la Creu".
En la Categoria Parc Natural ha estat premiada la foto "Els bocs", realitzada per Francesc Cots, també de Barcelona; l'autor de la fotografia guardonada amb el 1er. premi de la Categoria Portals de Montserrat, "Boira", és Josep Balcells, d'Igualada; mentre que Carles Punyet, de Barcelona, s'ha endut el 1er. premi de la Categoria Creativa per la fotografia "Sota la lluna".
El Patronat de la Muntanya de Montserrat dota amb 500€ per a la fotografia guanyadora de la categoria General, 250€ per a la segona i 150€ per a la tercera.
A la resta de categories –Parc Natural, Portals de Montserrat i Creativa-, el repartiment dels premis és de 300€ per a la guanyadora, 200€ per a la segona classificada i 100€ per a la tercera.
Enguany, el nombre de fotografies presentades al Concurs ha estat de 414.
Per categories, 189 han optat a premi a la categoria General, 64 a la de Parc Natural, 71 a la de Portals de Montserrat i 90 fotografies a la categoria Creativa.
La resta de fotografies guardonades són, en la Categoria General: "Montserrat reducte del Sol", de Marc Capdevila (Vilanova i la Geltrú), 2n premi; i "De camí a Montserrat", de Joan Antoni Closes (Manresa), 3r premi.
En la Categoria Parc Natural: "Cabells d'àngel", d'Albert Arean (Collbató), 2n premi; i "Fauna i Flora del Parc", de Carlos Illa (Moià), 3er.
En la Categoria Portals de Montserrat, les premiades són "Sant Esteve i Montserrat", de Sergi Boixader (Navàs), 2n; i "Baixa la boira", de Josep Catasús (Vilafranca del Penedès), 3er.
I, finalment, en la Categoria Creativa: "Lluny", de Pere Grima (Monistrol de Montserrat), 2n; i "Dansa de núvols a Sant Jeroni", d'Albert Homs (Sant Vicenç de Castellet), 3er.
L'esperit d'aquest concurs és el de destacar fotogràficament els valors del Parc Natural de la Muntanya de Montserrat en qualsevol dels aspectes -flora, fauna, monuments, cultura, natura i territori-.
El jurat del XIV Concurs de Fotografia del Parc Natural de la Muntanya de Montserrat ha estat format per Joaquim Vert, de l'Associació de Fotògrafs Professionals del Bages; Emili Sancha, de l'Agrupació Fotogràfica d'Igualada; Melcior Soler, de l'Associació Fotogràfica de Collbató-Objectivament; Òscar Bardají, de l'Abadia de Montserrat; Ramon Bisbal, director del Parc Natural de Montserrat; i Xavier Aparicio, gerent del Patronat de la Muntanya de Montserrat, que ha actuat com a secretari.
De l'1 de març al el 30 d'abril només és permès enlairar-se des de la Miranda de Santa Magdalena
Mapa de la zona autoritzada per a la pràctica del parapent i altres activitats aèries durant el període comprès entre l'1 de març i el 30 d'abril de 2019
En data 25 d'abril de 2019 el Patronat de la Muntanya de Montserrat comunica que la situació actual de les zones regulades pel que fa a la pràctica del parapent, salt base, wingsuit, ala delta i la resta d'activitats aèries és el següent:
1) Durant el període comprès entre l' 1 de març i el 30 d'abril, per tal de respectar l'època d'incubació de les aus rapinyaires que nidifiquen a les parets verticals de Montserrat, només és permès enlairar-se des de la Miranda de Santa Magdalena i sobrevolar la zona marcada de color taronja en el mapa.
Pel que fa a la resta de la muntanya queda restringida la pràctica del parapent i les demès activitats aèries.
2) Entre l' 1 de maig fins el 31 de juliol no es permet iniciar l'enlairament des de les parets regulades per l'escalada (consultar la següent taula i els mapes de regulació de l'escalada del web del Patronat).
Depenent del període regulat en la data del vol, no serà permès enlairar-se des de:
3) A partir de l' 1 d'agost fins el 31 de desembre es permet sortir i sobrevolar qualsevol paret de la muntanya, exceptuant les àrees A1, A2, A3, regulades tot l'any, i també la zona E, que a partir de l'1 de setembre queda lliure de regulació.
Agraïm a tot el col·lectiu implicat la seva col·laboració i respecte vers aquesta regulació
No es permet l'escalada a les vies E.D.E.R., Joe McEnroe, Mireia, Oriol i Martina del 10 de maig al 31 de juliol del 2019.
Per a la conservació de la fauna amenaçada, i després de constatar l'inici de la seva reproducció en la zona del Serrat dels Tudons, "Can Jorba Dreta- sector Soga de Satán", no es permet l'escalada a les vies E.D.E.R., Joe McEnroe, Mireia, Oriol i Martina del 10 de maig al 31 de juliol del 2019.
S'hi han instal·lat cartells a la zona informant d'aquesta regulació.
En el cas que es pugui tornar a escalar abans de la data estimada s'informarà substituint aquest rètol.
Per a qualsevol dubte o per a més informació podeu trucar a les oficines del Parc Natural de la Muntanya de Montserrat: 93 835 06 44.
El vostre respecte per aquesta regulació i la col·laboració en la conservació del Parc Natural ens beneficia a tots.
Per dur a terme campanyes de prevenció i per evitar i/o reduir el nombre d'actuacions al Parc Natural s'ha realitzat un estudi de les dades dels darrers deu anys de rescats i salvaments a Montserrat
El massís de Montserrat té unes característiques orogràfiques, socials i climàtiques que el fan un massís únic.
És un centre de pelegrinatge mundial que rep cada any més de dos milions i mig de visitants, i un referent en activitats lúdiques i esportives amb més de sis-cents mil usuaris.
Aquesta combinació fa de Montserrat un indret singular en l'àmbit dels rescats i salvaments.
Per dur a terme campanyes de prevenció per evitar i/o reduir el nombre de salvaments, cal conèixer el que succeeix a l'entorn.
Identificar les àrees, activitats, i altres aspectes, a partir de les dades que es disposen dels rescats i salvaments efectuats i conèixer la percepció del risc que tenen els diferents usuaris i visitants del massís.
Lloc de realització: Sala del Venerable, Hotel Abat Cisneros, 4a Planta del Monestir de Montserrat
Gerent del Patronat de la Muntanya de Montserrat
Majordom de l'Abadia de Montserrat
10:20h: Anàlisis dels rescats i salvaments en la darrera dècada i treball d'investigació sobre la percepció del risc, al massís de Montserrat.
Parc Natural de la Muntanya de Montserrat i Bombers de la Generalitat de Catalunya
No es permet la pràctica de l'escalada a la zona B-1 Pollegons del 1 de gener fins al 31 de juny
En l'Acord sobre la regulació de l'escalada, les vies ferrades i les canals equipades al Parc Natural de la Muntanya de Montserrat signat al 2008 s'incloïen les àrees on, de manera temporal o durant tot l'any, es regulaven les activitats esmentades amb l'objectiu de conservar les aus rupícoles nidificants al Parc Natural.
En data 1 de gener de 2020 el Patronat de la Muntanya de Montserrat us informa sobre la situació actual de les àrees regulades per a l'escalada i per a la resta d'activitats (excepte el senderisme):
Agraïm a tot el col·lectiu implicat la seva col·laboració i respecte vers aquesta regulació
Reobert el camí de Sant Miquel després del tancament temporal provocat per despreniments
Reobert el camí de Sant Miquel!
27 de sembre de 2019 - El camí de Sant Miquel està tancat per despreniments.
Si voleu arribar caminant al Monestir de Montserrat des de Collbató, podeu accedir-hi pel camí de la Santa Cova o des del Pla de les Taràntules pel PR - C19 – Pas dels Francesos.
El termini s'amplia fins al 30 de juny de 2020
Amb motiu de la situació d'excepcionalitat que s'està vivint aquests dies i l'actual estat d'emergència provocat per la COVID-19, el Patronat de la Muntanya de Montserrat ha establert ampliar el termini de lliurament de les fotografies a presentar en el XV Concurs de Fotografia fins al 30 de juny de 2020.
Ateses les circumstàncies, els guanyadors seran avisats dels premis mitjançant correu electrònic.
El veredicte del jurat es farà públic durant la segona quinzena de juliol a través del web i les xarxes socials (Twitter ) del Patronat de la Muntanya de Montserrat i és cancel·la l'acte d'entrega de premis previst per aquest any a Montserrat.
Esperant comptar amb la vostra participació.
Joan Ramon Deitx (Manresa) s'endú el màxim guardó de la Categoria Portals de Montserrat i Francisco Javier Domínguez (Jerez de la Frontera) el primer de la Categoria Creativa
Adrià Rodríguez de Navarcles ha estat guardonat amb el 1r.
Premi de la Categoria General del XV Concurs de Fotografia del Parc Natural de la Muntanya de Montserrat, dotat amb 500 €, amb la fotografia que porta per títol "Simetries nocturnes".
En la Categoria Portals de Montserrat ha estat premiada la foto "Sant Benet", realitzada per Joan Ramon Deitx de Manresa; mentre que Francisco Javier Domínguez, de Jerez de la Frontera, s'ha endut el 1r.
El Patronat de la Muntanya de Montserrat dota amb 500 € per a la fotografia guanyadora de la categoria General, 250 € per a la segona i 150 € per a la tercera.
A la resta de categories –Portals de Montserrat i Creativa-, el repartiment dels premis és de 300 € per a la guanyadora, 200 € per a la segona classificada i 100 € per a la tercera.
Enguany, el nombre de fotografies presentades al Concurs ha estat de 448.
Per categories, 235 han optat a premi a la categoria General, 116 a la de Portals de Montserrat i 97 fotografies a la categoria Creativa.
La resta de fotografies guardonades són, en la Categoria General: "Cavall-Bernat-llibertat", de Josep Balcells (Igualada), 2n premi; i "L'univers del Cavall Bernat", de Sergi Boixader (Navàs), 3r premi.
En la Categoria Portals de Montserrat, les premiades són "A vista de Moreneta", d'Albert Homs (Sant Vicenç de Castellet), 2n; i "Una nit de Festa Major", de Jordi Noves (Barcelona), 3r.
I, finalment, en la Categoria Creativa: "Ma làmpada", de Marta Llagostera (Collbató), 2n; i "Una muntanya per explorar", de Sergio López (Montornès del Vallès), 3r.
L'esperit d'aquest concurs és el de destacar fotogràficament els valors del Parc Natural de la Muntanya de Montserrat en qualsevol dels aspectes -flora, fauna, monuments, cultura, natura i territori-.
El jurat del XV Concurs de Fotografia del Parc Natural de la Muntanya de Montserrat ha estat format per Joaquim Vert, de l'Associació de Fotògrafs Professionals del Bages; Emili Sancha, membre de la Societat Catalana de Fotògrafs de Natura; Melcior Soler, de l'Associació Fotogràfica de Collbató-Objectivament; Òscar Bardají, de l'Abadia de Montserrat; Ramon Bisbal, director del Parc Natural de Montserrat; i Xavier Aparicio, gerent del Patronat de la Muntanya de Montserrat, que ha actuat com a secretari.
RESOLUCIÓ per la qual s'aprova el Pla tècnic de gestió cinegètica de la Zona de caça controlada de Montserrat per a la temporada de caça 2020-2021
La Direcció General d'Ecosistemes Forestals i Gestió del Medi ha emès la resolució i calendari corresponent al Pla Tècnic de Gestió Cinegètica de la Zona de Caça Controlada de Montserrat per a la temporada de caça 2020/21.
Arribar a Montserrat és fàcil, tant si s'opta pel transport públic com pel vehicle particular.
Cada hora hi ha trens des de Barcelona i Manresa que enllacen amb el cremallera i amb l'aeri.
A més, Montserrat està ben comunicat amb les principals carreteres del país.
Pujar a peu la muntanya és una bona manera de gaudir de la natura.
Es pot arribar per carretera fins al santuari o fins al peu de la muntanya.
Hi ha un tren dels FGC de la línia Barcelona-Manresa amb un interval de pas d'una hora i trens cremallera cada vint minuts.
Gràcies al funicular es pot escalar la muntanya en tan sols cinc minuts.
A la Biblioteca de l'Abadia de Montserrat es poden trobar diverses obres d'especial rellevància, com per exemple el "Llibre Vermell", un còdex amb cal·ligrafia gòtica que recull una miscel·lània de textos teològics i devocionals.
La muntanya de Montserrat ocupa un espai molt important en l'imaginari col·lectiu de Catalunya gràcies a obres literàries, personatges històrics i productes gastronòmics.
A les rodalies del Monestir es troben jaciments arqueològics d'especial importància per entendre la història de Montserrat.
Al llarg de la història s'han construït a la muntanya de Montserrat diversos edificis que esdevenen excel·lents exemples d'art català.
El cremallera i el funicular han estat les dues obres d'enginyeria civil que han permès l'accés de pelegrins i visitants al Santuari de la Mare de Déu.
En aquest espai trobeu la informació relativa als àmbits d'actuació del Patronat de la Muntanya de Montserrat, publicada amb la finalitat de fer efectiu el principi de transparència i les obligacions en matèria de publicitat activa derivades de la Llei 19/2014 de transparència, accés a la informació pública i bon govern.
El contingut que contenen els diferents apartats és de caràcter permanent, està actualitzat i ordenat de la manera que resulta més comprensible i que permet un accés fàcil a les dades i a la seva reutilització.
En un principi, el Patronat de la Muntanya de Montserrat tenia funcions forestals, urbanístiques, culturals i turístiques.
Posteriorment, van ser ampliades pel Decret del Ministeri d'Educació i Ciència 1225/1975, del 24 d'abril, que declara la muntanya paratge pintoresc, i pel Decret del Govern de la Generalitat 59/1987, del 29 de gener, que declara la muntanya Parc Natural i designa el Patronat òrgan gestor del Parc.
Les competències del Patronat de la muntanya de Montserrat són les següents:
Per a exercir les seves competències, el Patronat pot:
La Comissió Executiva assumeix les funcions de direcció immediata i d'administració ordinària en tot allò que correspon a les competències i les potestats del Patronat.
El Patronat pot realitzar les obres i prestar els serveis que són de la seva competència per gestió directa o indirecta, amb subjecció a la normativa general que ho regula.
L'Administració de la Generalitat ha de dur a terme, a càrrec seu, les obres i les actuacions incloses en el programa anual que corresponguin a les seves competències i que contribueixin a conservar i a millorar el Parc Natural i el patrimoni històric artístic de Catalunya, sens perjudici de la col·laboració del Patronat i d'altres òrgans o corporacions públiques o privades.
Correspon al Patronat de coordinar totes les actuacions públiques que facin altres organismes o entitats en el territori de la seva jurisdicció.
El Patronat té un gerent, que és nomenat i separat per la Comissió Executiva, a proposta del seu president.
El gerent té al seu càrrec la tramitació administrativa de les actuacions del Patronat, l'execució dels acords del Ple i de la Comissió Executiva, quan no se l'hagin reservada, el seguiment de les obres i de la prestació dels serveis i el comandament del personal del Patronat.
La complexitat de les funcions que té assignades el Patronat obliga a revisar la composició i l'estructura dels seus òrgans de govern i executius.
En aquest sentit, la Llei estableix la continuïtat de la Junta del Patronat, ara anomenada, més pròpiament, Ple del Patronat, en el qual són representades, d'una manera equilibrada, totes les institucions que per un títol o un altre han d'intervenir en la deliberació i la presa de decisions; la reorganització de la Comissió Executiva, per a fer més eficient i àgil l'administració ordinària del Patronat; la legalització de la figura del gerent, que ha de portar l'administració diària i immediata, i la regulació en termes generals dels òrgans administratius i tècnics.
La Presidència s'erigeix en la figura del president de la Generalitat de Catalunya.
La Vicepresidència s'erigeix en la figura del Pare Abat del Monestir de Santa Maria de Montserrat.
El Ple està format pel president, pel vicepresident o vicepresidents i pels vocals següents:
Corresponen al Ple l'alta direcció i el govern del Patronat en el compliment de les finalitats que aquest té assignades.
La Comissió Executiva està formada pels membres següents:
La Comissió Executiva assumeix les funcions de direcció immediata i d'administració ordinària en tot allò que correspon a les competències i les potestats del Patronat.
Relació de les diferents activitats que organitzen les entitats per a coneixement de la població
7 d'octubre Webinar: "Estada a la UCI neonatal en temps de pandèmia: Les cures emocionals"
IX edició de la Setmana Catalana de la Prevenció del Càncer (SECAPC)
Setmana Europea per a la conscienciació de la dislexia.
Trobada online per a famílies de nens, nenes i adolescents amb malalties reumàtiques.
Estan en fase d'estudi i investigació molts altres productes bioracionals que intervenen en processos regulats per hormones o en altres processos de desenvolupament o activitat dels insectes.
Es preveu un augment de l'ús d'aquests productes en la mesura que se'n potenciï la investigació i la comercialització, i que puguin anar substituint els plaguicides convencionals.
Concretament, s'està treballant amb substàncies anàlogues de l'hormona juvenil, que tenen grans possibilitats d'èxit en el control de plagues de magatzems d'aliments.
Així mateix, dins d'aquest grup de substàncies, s'està estudiant l'aplicació en esquers per combatre tèrmits i formigues.
Actualment, s'utilitzen per a un ampli ventall de plagues: larves de mosquits, mosques, formigues, puces, etc.
Quant als productes inhibidors de la formació de cutícula, s'estan utilitzant actualment amb èxit els que estan autoritzats, sobretot per al control de mosquits, mosques i tèrmits.
Pel que fa al grup de les feromones, hi ha una relació força àmplia de substàncies sintetitzades per a diverses espècies de coleòpters i lepidòpters, i també per a paneroles.
La major part de les que hi ha al mercat són feromones sexuals.
Tanmateix, ja existeixen diverses feromones d'agregació per a alguna espècie de panerola i per a plagues de magatzems d'aliments, i feromones d'alarma per a formigues, tèrmits, àcars i abelles.
En el camp del control amb paràsits i depredadors, s'està treballant en la investigació sobre l'ús de virus, bacteris i fongs, que en la naturalesa també contribueixen al control de determinats insectes i amb els quals ja s'han aconseguit alguns èxits.
Quant als insecticides d'origen biològic, es preveu que les tècniques d'ADN recombinant obrin grans possibilitats en el camp del control de plagues, ja que es poden introduir variacions genètiques en determinats bacteris i fongs amb la finalitat que produeixin noves substàncies amb propietats insecticides.
Cal dir que hi ha encara molt poca informació sobre l'aplicació pràctica d'alguns aspectes.
Tanmateix, es preveu que en un futur proper es podrà anar materialitzant la utilització d'aquests mètodes i la seva aplicació en els casos reals.
En aquests moments, els productes insecticides bioracionals i els mètodes de control biològic en general no són una solució global que permeti oblidar els sistemes convencionals, però poden tenir molta importància en el control de força plagues.
S'utilitzen ja en la primera fase del programa d'actuació (identificació de la plaga, localització del problema i avaluació de la magnitud) o, en altres casos, com a únic mètode per combatre la plaga, o bé en combinació amb els sistemes convencionals.
Són productes d'acció específica, que intervenen en processos biològics dels organismes, i la majoria són poc estables en condicions naturals.
Això significa que la seva aplicació s'ha de realitzar en el moment oportú, la qual cosa implica que el personal que fa el tractament ha de tenir un nivell tècnic més elevat, perquè aquest tractament requereix un coneixement del cicle biològic de les espècies que es volen combatre, del seu comportament, etc.
La majoria de productes tenen una acció lenta, per la qual cosa és necessària una bona planificació i, per tant, un canvi de mentalitat de les persones que els utilitzen.
Actualment, hi ha diversos preparats plaguicides autoritzats per a l'àmbit ambiental i per a la indústria alimentària, inscrits en el Registre de la Direcció General de Salut Pública i Consum del Ministeri de Sanitat, Política Social i Igualtat, que inclouen en la seva composició una substància bioracional.
En alguns preparats, la substància va acompanyada d'altres insecticides dels grups químics convencionals (organofosforats, carbamats i piretroides) i, en altres casos, d'un fungicida.
Els compostos actius que avui en dia estan autoritzats pertanyen al grup dels inhibidors de la formació de cutícula, al dels anàlegs de l'hormona juvenil i al de les feromones, i són els següents:
La majoria estan autoritzats per als dos àmbits: ambiental i d'indústria alimentària, i alguns d'àmbit ambiental estan autoritzats, a més a més, per a ús domèstic.
Els tipus de formulació són diversos: esquers, aerosols, líquids, sòlids, en forma de comprimits i de granulats.
Estan classificats com a irritants, inflamables, nocius o SC (sense classificar), depenent en alguns casos de l'ingredient actiu, de les altres substàncies que els componen o del tipus de formulació.
Alguns d'aquests compostos tenen establert un termini de seguretat, depenent també de la perillositat de les substàncies acompanyants o de la seva presentació.
Pel que fa als insecticides biològics, està molt difosa la utilització de les espores de Bacillus thuringensis com a larvicida, que s'utilitza en aigües estancades de diferents tipus d'indrets.
El control integrat promou l'aplicació de mesures higièniques, de sanejament del medi i de control de les estructures dels edificis per prevenir l'aparició de plagues, i estableix aquestes mesures com el primer graó imprescindible dels programes de control de plagues.
Cal recordar que una vigilància estricta dels factors limitants per al desenvolupament de les plagues, com ara la disponibilitat d'aigua, d'aliments i de racons per estar-s'hi i fer-hi niu, evita en molts casos la realització de tractaments plaguicides i implica un estalvi econòmic i una reducció del risc per a la salut pública.
Així mateix, en el cas de ser necessari un tractament amb plaguicides, el control integrat promou també la utilització dels productes de menys perillositat.
Això és especialment important per al control de les plagues d'artròpodes, ja que existeix una àmplia gamma d'insecticides de toxicitat i perillositat molt variable, depenent principalment de la seva composició i del tipus de formulació de què es tracti.
Dins del grup d'insecticides menys perillosos trobem els productes biològics i, concretament, els bioracionals, ja esmentats anteriorment, dels quals en podem destacar una sèrie d'avantatges que estan conduint a un augment important de l'ús: